Rat za poljsko naslijeđe

Rat za poljsko naslijeđe bio je veliki evropski rat koji je trajao od 1733. do 1738. godine. Rat je bio izazvan poljskim građanskim ratom koji se vodio zbog neslaganja oko izbora poljskog kralja, a proširen je uplitanjem Francuske i Španije, burbonskih sila koje su željele poljuljati moć Habsburgovaca. Rat u Poljskoj je nastao kada je za kralja izabran Avgust III, kojeg je podržavala Austrija i Rusija. Vojne kampanje koje su pokrenule Francuska i Španija protiv Habsburgovaca oko rijeke Rajne i u Italiji, gdje se najviše bitki i odigralo, su bile uglavnom uspješne. Odluka Velike Britanije da se ne uključi u rat i ne pomogne Austriji bila je odgovorna za popuštanje anglo-austrijske alijanse, te za austrijske poraze.

Iako je mir sklopljen 1735. godine, rat se nije zvanično završio sve do potpisivanja bečkog sporazuma 1738. godine. Avgust III je bio priznat kao poljski kralj, a njegovom protivniku, Stanislavu Leszczyńskom, dodijeljeno je vojvodstvo Lotaringija, čijem vojvodi, Franji III Stjepanu, je dato veliko vojvodstvo Toskana. Habsburgovci su Burboncima predali kraljevine Napulj i Siciliju, a Burbonci su Habsburgovcima predali vojvodstvo Parmu, te su Burbonci tako proširili svoj teritorij.

 Reference 

 Vanjski linkovi 

 https://www.oxfordreference.com/display/10.1093/oi/authority.20110803100334557
 https://www.jstor.org/stable/j.ctt130hrg0
 https://www.helion.co.uk/conflicts/war-of-the-polish-succession.php

Kategorija:Ratovi
Kategorija:Historija Evrope